היה היה כוכב.
כמו כל דבר אחר, הוא נולד,
גדל עד בערך פי 30 ממסת השמש שלנו
וחי במשך זמן רב מאד.
כמה זמן בדיוק -
אף אחד לא יודע.
כמו כל דבר בחיים,
הוא הגיע לסוף חייו ככוכב רגיל
כשלבו, הליבה של חייו,
סיים את הדלק שלו.
אבל זה לא היה הסוף.
הוא הפך לסופרנובה, ובתהליך
שחרר כמויות עצומות של אנרגיה,
שהאירה את שאר הגלקסיה
ופלט, בשניה אחת,
את אותה כמות אנרגיה שהשמש שלנו פולטת במשך 10 ימים.
והוא התפתח לתפקיד אחר בגלקסיה שלנו.
התפוצצויות סופרנובה הן מאד קיצוניות.
אבל אלה שפולטות קרני גמא קיצוניות אפילו עוד יותר.
בתהליך בו הופך כוכב לסופרנובה,
חלקו הפנימי קורס תחת המשקל שלו עצמו
והוא מתחיל להסתובב יותר ויותר מהר,
כמו מחליקי קרח שמקרבים את ידיהם אל הגוף.
באופן זה הוא מתחיל להסתובב מאד מהר ומגדיל, בעוצמה רבה,
את השדה המגנטי שלו.
החומר באזור הכוכב נע סביבו,
אנרגיה מהסיבוב עוברת לחומר הזה
והשדה המגנטי גדל עוד יותר.
באופן זה, הכוכב שלנו צבר עודפי אנרגיה כדי להאיר את שאר הגלקסיה
באור בהיר ובפליטת קרני גמא.
הכוכב שלי, זה מהסיפור שלי,
הפך למה שמכונה מגנטר.
רק כדי לסבר את האוזן,
השדה המגנטי של מגנטר גדול פי אלף טריליונים
מהשדה המגנטי של כדור הארץ.
האירועים האנרגטיים ביותר שנמדדו אי פעם על-ידי אסטרונומים
נקראים התפרצויות קרני גמא
משום שהם נצפים כהתפרצויות, או כפיצוצים,
שנמדדים בעוצמה הגדולה ביותר בתור קרינת גמא.
הכוכב שלנו, כמו זה שבסיפור, שהפך למגנטר,
התגלה בתור התפרצות קרני גמא
במהלך החלק האנרגטי ביותר של הפיצוץ.
ובכל זאת, למרות שהתפרצויות קרני גמא הן האירועים העצמתיים ביותר
שאי פעם נמדדו על-ידי אסטרונומים,
איננו מסוגלים לראות אותן בעין בלתי מזויינת.
אנו תלויים, אנו מסתמכים על שיטות אחרות
כדי לחקור את קרינת גמא הזו.
איננו מסוגלים לראותן בעין בלתי מזויינת.
אנחנו יכולים לראות רק חלק פצפון
מהספקטרום האלקטרו-מגנטי שאנו מכנים ׳האור הנראה׳.
ומעבר לכך, אנו מסתמכים על שיטות אחרות.
ובכל זאת, בתור אסטרונומים, אנו חוקרים טווח רחב יותר של אור
ואנו תלויים בשיטות אחרות כדי לעשות זאת.
על המסך - זה נראה כך:
אתם רואים תרשים.
זוהי עקומת אור.
זה תרשים של עוצמת אור לאורך זמן.
זו עקומה של קרני גמא.
אסטרונומים שיכולים לראות מסתמכים על תרשימים כמו זה
כדי להסביר כיצד עוצמת האור משתנה בזמן.
משמאל אתם יכולים לראות את עוצמת האור, ללא התפרצות,
ומימין אתם יכולים לראות את עוצמת האור עם ההתפרצות.
מוקדם יותר בקריירה שלי, גם אני יכלתי לראות תרשים כמו זה.
עד שאיבדתי את הראייה שלי.
לגמרי איבדתי את הראייה בגלל מחלה שהתפתחה.
וביחד איתה, איבדתי את היכולת לראות את התרשים הזה
ואת היכולת לעסוק בפיזיקה שלי.
זה היה מעבר קשה מאד עבורי, בהרבה מובנים.
ומבחינה מקצועית, זה הותיר אותי ללא יכולת לעסוק במדע שלי.
ייחלתי להיות נגישה ולחקור לעומק את ה״אור״ האנרגטי הזה
ולהבין מה הגורם האסטרופיזיקלי עבורו.
רציתי לחוות את ההתפלאות העצומה, את ההתרגשות,
את הסיפוק של מי שזיהה אירוע שמימי כל כך רחב מימדים.
חשבתי על זה ברצינות במשך הרבה זמן,
כשלפתע הבנתי שעקומת אור היא בסך הכל
טבלה של מספרים שמומרת לתרשים חזותי.
ביחד עם השותפים שלי,
עבדנו ממש קשה ותירגמנו את המספרים לצלילים.
השגתי גישה לנתונים,
וכיום אני מסוגלת לעבוד על המחקר שלי ברמה של אסטרונומים מהשורה הראשונה,
בעזרת שמע.
מה שאנשים היו מסוגלים לעשות,
בעיקר בצורה חזותית,
במשך מאות שנים,
אני עושה היום באמצעות שמע.
(מחיאות כפיים)
להאזין להתפרצות קרני הגמא הזו
שאתם רואים על ה-- (מחיאות כפיים ממשיכות)
תודה.
ההאזנה להתפרצות קרני הגמא הזו שאתם רואים על המסך
הביאה עמה ערך מוסף, מעבר לשמיעת ההתפרצות עצמה.
עכשיו אני אשמיע לכם את ההתפרצות.
זו לא מוזיקה, אלה צלילים.
(צלצולים דיגיטליים)
אלה נתונים מדעיים שהומרו לצלילים,
לפי גובה הצליל,
בתהליך שנקרא סוניפיקציה.
כשמקשיבים לזה, האוזן שומעת עוד משהו
חוץ מההתפרצות עצמה.
כשאני בוחנת את האזורים המאד חזקים של התדירויות הנמוכות,
או את צלילי הבס -- אני צוללת לתדרי הבס עכשיו.
שמנו לב להתהודות המאפיינות גזים טעונים חשמלית,
כמו רוח סולארית.
אני רוצה שתשמעו מה שאני שמעתי.
אתם תשמעו את זה בתור הנמכה מהירה מאד בעוצמת השמע.
ומשום שאתם יכולים לראות, אני מציגה לכם קו אדום
שמצביע מה עוצמת האור שמומרת לצלילים.
(המהום דיגיטלי ושריקות)
השריקה הזאת היא צפרדעים מהבית, תתעלמו מזה.
(צחוק)
(המהום דיגיטלי ושריקות)
נדמה לי ששמעתם את זה, נכון?
אז בעצם גילינו
שההתפרצויות נמשכות מספיק זמן כדי ליצור תהודות גלים,
שנוצרות על-ידי שינויים באנרגיה בין חלקיקים
שאולי היו מעוררים,
זה תלוי בעוצמה.
אתם אולי זוכרים שאמרתי שהחומר מסביב לכוכב
נע סביבו?
הוא מעביר כוח עם תדירות וחלוקת שדה
שנקבעת על-ידי המימדים.
אתם בטח זוכרים שדיברנו על כוכב עצום
שהפך למגנטר בעל שדה חשמלי חזק מאד.
אם זה המקרה, אז זרמים שפונים החוצה מהכוכב שהתפוצץ
עשויים להיות קשורים להתפרצות קרני הגמא הזו.
מה זה אומר?
שהיווצרות של כוכב עשויה להיות חלק מאד חשוב
בהתפוצצויות הסופרנובה האלו.
כשהאזנו להתפרצות קרני הגמא הספציפית הזו, שמנו לב
שהשימוש בשמע כאמצעי משלים לתצוגה חזותית
יכול להועיל גם לאסטרונומים שיכולים לראות
בחיפוש אחר מידע נוסף בתוך הנתונים.
במקביל, עבדתי על ניתוח מדידות מטלסקופים אחרים,
והניסויים שלי הראו
שכשמשתמשים בשמע כאמצעי משלים לתצוגה חזותית,
אסטרונומים יכולים לגלות עוד מידע
בסידור המידע החדש, הנגיש יותר.
היכולת הזו להמיר מידע לשמע
מעניקה לאסטרונומיה כוח אדיר לשנות צורה (של נתונים).
העובדה שתחום כל כך חזותי יכול להשתפר
כדי לכלול כל אחד שמתעניין ורוצה להבין מה שוכן במרומים
מעודדת מאד.
כשאיבדתי את הראייה,
נוכחתי לדעת שאין לי נגישות
לאותה כמות ואיכות של מידע
כמו לאסטרונום שיכול לראות.
רק כאשר הנגשנו את המידע בעזרת תהליך הסוניפיקציה,
התחדשה בי התקווה להיות חברה מועילה בתחום
שעבדתי כל כך קשה כדי להיות חלק ממנו.
ובכל זאת, נגישות למידע היא לא הענף היחיד באסטרונומיה
שבו זה חשוב.
זו תופעה רוחבית
ותחומי המדע לא עומדים בקצב.
הגוף הוא דבר בר-שינוי --
כל אחד עלול לפתח מוגבלות בנקודה כזו או אחרת.
בואו נחשוב, לדוגמה,
על מדענים שכבר הגיעו לפסגת הקריירה שלהם.
מה יקרה להם אם הם יפתחו מוגבלות?
האם הם ירגישו מנודים, כמו שאני הרגשתי?
נגישות למידע מעצימה אותנו וגורמת לנו לשגשג.
היא מעניקה לנו הזדמנות שווה להביא לידי ביטוי את הכשרונות שלנו
ולבחור מה אנחנו רוצים לעשות בחיים שלנו,
בהסתמך על תחומי עניין - ולא לפי מחסומים פוטנציאליים.
כשאנו מעניקים לאנשים את ההזדמנות להצליח ללא גבולות,
זה מוביל להגשמה עצמית ולחיים משגשגים.
ואני סבורה שהשימוש בשמע באסטרונומיה
עוזר לנו להשיג זאת ולתרום למדע.
למרות ששמעתי ממדינות אחרות שמחקר טכניקות תפיסה
במטרה לחקור מידע אסטרונומי, אינו רלוונטי לאסטרונומיה
משום שאין אסטרונומים עיוורים בתחום.
דרום אפריקה אמרה: ״אנחנו רוצים שאנשים
בעלי נכויות יתרמו לתחום״.
בימים אלה אני עובדת
במצפה הכוכבים בדרום אפריקה.
במשרד לאסטרונומיה לפיתוח.
שם אנחנו עובדים על טכניקות סוניפיקציה ושיטות ניתוח מידע
שייושמו עם התלמידים בבית-הספר אתלון לעיוורים.
התלמידים האלה ילמדו אסטרונומיית רדיו,
והם ילמדו את שיטות הסוניפיקציה
במטרה לחקור אירועים אסטרונומיים כמו פליטות ענק של אנרגיה מהשמש,
הידועות בתור פליטות קורונה (פליטת מאסה מעטרת השמש)
מה שלמדנו עם התלמידים האלה --
לתלמידים האלה יש מספר מוגבלויות ואסטרטגיות התמודדות
שיותאמו --
מה שנלמד עם התלמידים האלה ישפיע ישירות
על האופן בו דברים נעשים במישור המקצועי.
אני מרשה לעצמי לקרוא לזה פיתוח.
וזה קורה ממש עכשיו.
אני מאמינה שמדע נועד לכולם.
הוא שייך לאנושות,
והוא חייב להיות זמין לכולם,
כי כולנו חוקרים באופן טבעי.
אני חושבת שאם נמנע מאנשים עם מוגבלויות
לקחת חלק במדע,
ננתק את הקשרים שלנו עם ההיסטוריה ועם החברה.
החלום שלי הוא זירת מחקר שוויונית,
שהאנשים בה מעודדים כבוד ומכבדים זה את זה,
שהאנשים בה מחליפים ביניהם רשמים ומגלים ביחד.
אם אנשים עם מוגבלויות יהיו רצויים בזירת המדע,
יתרחש פיצוץ, התפרצות עצומה של ידע,
אני בטוחה בזה.
(צלצולים דיגיטליים)
זו ההתפרצות העצומה.
תודה.